BWG บวกกว่า 4% เล็งรับผลบวกจาก กกพ.ประกาศรับซื้อไฟฟ้า 50MW
BWG บวกกว่า 4% ล่าสุด ณ เวลา 10.45 น. ราคาอยู่ที่ 2.44 บาท บวก 0.10 บาท หรือ 4.27% สูงสุดที่ 2.44 บาท ต่ำสุดที่ 2.36 บาท มูลค่าซื้อขายที่ 471.98 ล้านบาท โบรกฯ เล็งรับผลบวกจาก กกพ.ประกาศรับซื้อไฟฟ้าจากโรงไฟฟ้าขยะอุตสาหกรรม 50MW
10 ส.ค. 2559

ผู้สื่อข่าวรายงานว่า ราคาหุ้น บริษัท เบตเตอร์ เวิลด์ กรีน จำกัด (มหาชน) หรือ BWG ณ เวลา 10.45 น. ราคาอยู่ที่ 2.44 บาท บวก 0.10 บาท หรือ 4.27% สูงสุดที่ 2.44 บาท ต่ำสุดที่ 2.36 บาท มูลค่าซื้อขายที่ 471.98 ล้านบาท ขณะที่ดัชนีตลาดหุ้นไทยโดยรวมบวก 0.17%
 
ด้าน บล.ธนชาต ระบุในบทวิเคราะห์ฯว่า คณะกรรมการกำกับกิจการพลังงาน (กกพ.) ประกาศรับซื้อไฟฟ้าจากโรงไฟฟ้าขยะอุตสาหกรรม 50MW ช่วง 22-28 ก.ย.นี้ คาดรู้ผลภายใน ต.ค. เป็นปัจจัยบวกต่อ BWG โดยทุก ๆ 10MW ที่ได้สัญญา PPA จะเป็น Upside ต่อเป้าหมายพื้นฐาน 0.30 บาท
อนึ่ง วานนี้ (9 ส.ค.) กกพ.ระบุว่าผู้ที่ประสงค์จะผลิตไฟฟ้าจากขยะอุตสาหกรรมในรูปแบบ Feed-in Tariff (FiT) โดยมีปริมาณพลังไฟฟ้าขายเข้าระบบไม่เกิน 10 เมกะวัตต์ สามารถยื่นข้อเสนอขอขายไฟฟ้าในวันที่ 22-28 ก.ย.59 จากนั้นจะประกาศรายชื่อผู้ที่ได้รับการคัดเลือก ในวันที่ 28 ต.ค.59 และลงนามในสัญญาซื้อขายไฟฟ้ากับการไฟฟ้าฝ่ายจำหน่ายในวันที่ 25 ก.พ.60 เพื่อที่จะสามารถจ่ายไฟฟ้าเข้าระบบเชิงพาณิชย์ (SCOD) ได้ไม่เกินวันที่ 31 ธ.ค.62